Διανομές, Αναδασμοί και Εθνικό Κτηματολόγιο
Creators: name: Γιοβανοπούλου, Αναστασία Θεοδώρου
Publisher: name: Aristotle University of Thessaloniki
Year: 2020
Subjects: Αναδασμός
Κτηματολόγιο
Διανομές
Cadastre
Distributions
Land Reparcellings

description: Με την παρούσα διπλωματική εργασία παρουσιάζεται λεπτομερώς η λειτουργία του Εθνικού Κτηματολογίου. Πρόκειται για μία ιστορική αναδρομή που άρχεται από την επίσημη σύσταση του Ελληνικού Κράτους και καταλήγει στο σημερινό ισχύον κανονιστικό πλαίσιο λειτουργίας του Κτηματολογίου, ανατρέχοντας σε θεμελιώδη ζητήματα όπως τις διαδικασίες των διανομών και των αναδασμών, αλλά και τις απαιτήσεις αυτών των σύνθετων διοικητικών πράξεων στα πλαίσια του λειτουργούντος κτηματολογίου. Πρωτίστως λοιπόν αναλύονται κομβικές έννοιες του εμπράγματου δικαίου για τη βέλτιστη κατανόηση του περιεχομένου της εν λόγω μελέτης. Κατόπιν, καθίστανται σαφείς οι αρχές που διέπουν το σύστημα του Κτηματολογίου, με προεξέχουσα αρχή την προστασία των δικαιωμάτων στην ιδιοκτησία αλλά και την δυνατότητα ένδικης προστασίας της κυριότητας μέσω των ισχυόντων νομοθετημάτων, ήτοι τους Ν.2308/1995 και Ν.2664/1998, ενώ παράλληλα αναπτύσσονται και οι στόχοι των σύγχρονων συστημάτων κτηματολογίων. Εφόσον γίνονται αντιληπτά τα ανωτέρω αναφερθέντα ενδιαφέρον παρουσιάζει η διαδικασία των διανομών, η διάθεση των κλήρων και η κατάτμηση αυτών όπως διαπλάστηκαν με την πάροδο του χρόνου, από το 1830 έως και σήμερα, ενώ δίδεται ιδιαίτερη έμφαση στον Α.Ν. 431/1968, που επέφερε σημαντικότατες αλλαγές δημιουργώντας νέα δεδομένα. Ειδικότερα δε, γίνεται αναφορά στην προβληματική των διανομών ιδιωτικών δασών και δασικών εκτάσεων παρ’ όλη την απαγόρευση του άρθρου 60 του Ν.Δ. 86/69. Σαφέστατα, δεν θα μπορούσε να λείπει από την μελέτη μας η διαδικασία των αναδασμών και το νομικό πλαίσιο που την διέπει, καθώς και η αναφορά στα δύο νομοθετήματα, τον Α.Ν. 821/1948 αλλά και τον Ν.674/1977 όπως ισχύει και εφαρμόζεται σήμερα. Γίνεται περαιτέρω διάκριση των αναδασμών σε εκούσιους και υποχρεωτικούς, ενώ γίνεται εκτενής αναφορά στα στάδια εφαρμογής του αναδασμού και τις επιπτώσεις στις εμπράγματες σχέσεις, καθώς επίσης και στην ένταξη των αναδασμών στο εθνικό κτηματολόγιο, σύμφωνα με το αρ. 12 του Ν.2664/1998. Συμπερασματικά, αναδεικνύεται η σπουδαιότητα και η αναγκαιότητα του Εθνικού Κτηματολογίου, ιδιαίτερα στα πλαίσια μίας σύγχρονης κοινωνίας που αποσκοπεί στην διασφάλιση των δικαιωμάτων των πολιτών και εν προκειμένω της προστασία του απόλυτου εμπράγματου δικαιώματος της κυριότητας. Η διανομή της γης, ο αναδασμός και οι εγγραφές στο κτηματολόγιο συνδέονται άμεσα με τα εμπράγματα δικαιώματα των πολιτών πάνω σε ακίνητα και γεωτεμάχια και γι’ αυτό η αναφορά στα εν λόγω δικαιώματα καθώς και η επιβεβαίωσή της ύπαρξής τους είναι μείζονος σημασίας και έχουν απασχολήσει κατά κόρον την ελληνική νομολογία και τη νομική θεωρία. Όλα αυτά τα χρόνια καταβλήθηκαν ουκ ολίγες προσπάθειες προκειμένου να ιδρυθεί ένα εθνικό κτηματολόγιο, που να εξυπηρετεί τους στόχους τους, χωρίς ωστόσο επιτυχία. Το Εθνικό Κτηματολόγιο, όπως το γνωρίζουμε σήμερα, παρουσιάζει πληθώρα προβλημάτων δυσκινησίας και αναποτελεσματικότητας το οποίο έχει σαν αποτέλεσμα τη διάσταση μεταξύ της πραγματικής κατάστασης και των υφιστάμενων εμπράγματων σχέσεων. Κρίνεται απαραίτητη η συνολική αναδιάρθρωση των μηχανισμών του κτηματολογίου, προκειμένου να ανταπεξέλθει στις αναγκαιότητες της σύγχρονης κοινωνίας, ώστε να καταφέρει να επιτύχει τον στόχο του, δηλαδή την προστασία των δικαιωμάτων των πολιτών, την εξασφάλιση της δημόσιας πίστης και την ασφάλεια των συναλλαγών.
description: The dissertation presents in detail the operation of the National Cadastre.This is a historical review that begins with the official establishment of the Greek State and ends in the current applicable regulatory framework of the Land Cadastre, referring to fundamental issues such as the procedures of distributions and land reparcellings, but also to the requirements of these complex administrative acts in the context of the operating Cadastre.Firstly, key concepts of property law are analyzed in order to better understand the content of this study.The principles governing the system of the Land Cadastre become clear, with a prominent principle being the protection of property rights but also the possibility of legal protection of property through the applicable laws, namely of Law 2308/1995 and Law 2664/1998, while at the same time, the goals of modern cadastral systems are being developed.As soon as the above-mentioned items are perceived, the distribution process, the placing on the market of the allotments and the division of these, as they were formed over time, is of particular interest, while special emphasis is given to the Compulsory Law 431/1968, which brought about significant changes creating new facts. In particular, reference is made to the problematic of the distributions of private forests and forest areas, despite the prohibition of article 60 of the P.D. 86/69.The process of land reparcellings and the legal framework that governs it, as well as the reference to the two laws, the C.L. 821/1948 but also L. 674 / 1977, as it is valid and applied today, could’t be missing.Further distinction is made between the in voluntary and compulsory land reparcellings, while extensive reference is made to the stages of implementation of land reparcelling and the effects on proprietary aspects, as well as the integration of land reparcellings into the cadastre, in accordance with ar. 12 of Law 2664/1998.In conclusion, the importance of the National Cadastre is highlighted, in the context of a modern society that aims to ensure the rights of citizens and in this case the protection of the absolute proprietary right of property.The distribution of land, land reparcelling and entries in the cadastre are directly linked to the property rights of citizens on real estate and plots of land and therefore the reference to these rights, as well as the confirmation of their existence, is of major importance and have been a major concern of Greek jurisprudence and legal theory.All these years, a lot of efforts have been made to establish a national cadastre that serves their purposes, but without being successful.The National Cadastre, as we know it today, presents a multitude of problems of cumbersome and inefficiency which results in the difference between the real situation and the existing proprietary aspects.It is necessary to restructure the cadastral mechanisms as a whole, in order to cope with the needs of modern society for it to achieve its goal, namely the protection of citizens' rights, ensuring public trust and the security of transactions.